ປ. ອີຈິບ ບໍ່ຍອມ ປະຕິບັດຕາມ ຄຳຮຽກຮ້ອງ ຂອງຝ່າຍຄ້ານ (ສະໄລດ໌) ​
​ຝ່າຍ​ຄ້ານ​ໃນ​ອີ​ຈິບ ​ຮຽກຮ້ອງ​ໃຫ້ທຳການ​ປະ​ທ້ວງ​​ຕື່ມ ຫຼັງຈາກ​ ປະທານາທິບໍດີ Morsi ​ບໍ່ຍອມຍົກ​ເລີກການ​ລົງປະຊາ​ມະຕິ​ ​ຮັບຮອງ​ເອົາ​ຮ່າງ​ລັດຖະທຳ​ມະນູນ​.
ພວກຝ່າຍຄ້ານໃນອີຈິບ ຮຽກຮ້ອງໃຫ້ທຳການປະທ້ວງເພີ່ມຕື່ມ ໃນວັນສຸກມື້ນີ້ຫຼັງຈາກປະທານາທິບໍດີ Mohamed Morsi ໄດ້ ປະຕິເສດ ທີ່ຈະຍົກເລີກການລົງປະຊາມະຕິ ເພື່ອຮັບຮອງເອົາ ຮ່າງລັດຖະທຳມະນູນ ທີ່ຍັງເປັນບັນຫາຖົກຖຽງໂຕ້ແຍ້ງ ຫຼືບໍ່ຍອມ ຕັດອຳນາດໃນຂອບເຂດອັນກວ້າງຂວາງ ທີ່ທ່ານໄດ້ມອບໃຫ້ແກ່ ທ່ານເອງໃນການອອກດຳລັດເມື່ອເດືອນແລ້ວ ທະຫານໄດ້ວາງເຄື່ອງກີດຂວາງ ທີ່ເຮັດດ້ວຍທ່ອນຊີມັງ ແລະໜາມໝາກຈັບຢູ່ ອ້ອມທຳນຽບປະທານາທິບໍດີ ໃນກຸງໄຄໂຣ ຊຶ່ງເປັນບ່ອນທີ່ໄດ້ເກີດການປະທະ ກັນຢ່າງຮ້າຍແຮງໃນລະຫວ່າງ ການປະທ້ວງເມື່ອຕົ້ນອາທິດນີ້ ໃນການຖະແຫຼງຕໍ່ໂທລະພາບແຫ່ງຊາດ ໃນວັນພະຫັດວານນີ້ ທ່າມກາງທີ່ມີການປະທ້ວງ ຕໍ່ຕ້ານລັດຖະບານຢູ່ກຸງໄຄໂຣນັ້ນ ທ່ານ Morsi ຢືນຢັດວ່າ ການເຈລະຈາແມ່ນຊ່ອງທາງດຽວເທົ່ານັ້ນ ເພື່ອແກ້ໄຂວິກິດການດ້ານລັດຖະທຳມະນູນຂອງ ປະເທດ ຍັງບໍ່ທັນເປັນທີ່ຈະແຈ້ງເທື່ອວ່າ ພວກຜູ້ນຳຝ່າຍຄ້ານຈະໄປຮ່ວມການ ເຈລະຈາຮອບດ້ານທີ່ປະທານາທິບໍດີໄດ້ສະເໜີໃຫ້ມີຂຶ້ນໃນວັນເສົານີ້ຫຼືບໍ່ ທ່ານ Morsi ເວົ້າວ່າ ທ່ານຈະບໍ່ຍອມໃຫ້ມີການສັງຫານກັນຫຼືການກໍ່ວິນາດສະ ກຳໃດໆເກີດຂຶ້ນ ທ່ານເວົ້າວ່າ 7 ຄົນໄດ້ເສຍຊີວິດຢູ່ນອກທຳນຽບປະທານາທິບໍ ດີ ແລະມີອີກ 700 ກວ່າຄົນ ໄດ້ຮັບບາດເຈັບໃນລະຫວ່າງການເດີນຂະບວນປະ ທ້ວງໃນອາທິດນີ້ ປະທານາທິບໍດີເວົ້າວ່າ ມີ 80 ຄົນຖືກຈັບ ຍ້ອນໄດ້ກໍ່ອາຊະຍາກຳຂຶ້ນ ຮວມທັງການນຳໃຊ້ອາວຸດປືນ ແລະທ່ານເວົ້າວ່າ ພວກຖືກຈັບບາງ ຄົນແມ່ນຖືກຈ້າງມາ ປະທານາທິບໍດີສະຫະລັດ ທ່ານບາຣັກ ໂອບາມາ ໄດ້ໂອ້ລົມກັບປະທານາທິບໍດີ Morsi ທາງໂທລະສັບໃນວັນພະຫັດວານນີ້ ເພື່ອສະແດງຄວາມວິຕົກກັງວົນຢ່າງ ເລິກເຊິ່ງກ່ຽວກັບການເສຍຊີວິດແລະໄດ້ຮັບບາດເຈັບຍ້ອນການປະທ້ວງ